**A fülke (Phone Booth)
Amerikai thriller, 2002.**Rendező: Joel Schumacher
Szereplők: Colin Farrell, Kiefer Sutherland, Forest Whitaker, Katie Holmes, Radha Mitchell

**Filmleírás:** Mi történik, ha egy utcai fülkében megcsörren a telefon? S ha valaki odamegy és fölveszi a készüléket? S mi történik akkor, ha a másik oldalon egy ismeretlen személy van, aki viszont ismeri a beszélőt ― tudja a titkait, bűneit, és Istent játszik: ítélkezik. S mi történik, ha nem lehet letenni a készüléket, mert akkor az élet kerül veszélybe? A film az ítélkezés, mások megítélésének témakörét, valamint a hazugság és igazmondás határait feszegeti időszakonként nyomasztó módon.

**Korosztályi javaslat:**csak 16 éven felülieknek, a csoport összetételétől függően, csak 18 éven felül!
**Földolgozási javaslatok**
**Téma:**Ítélkezés ― mások megítélése
**Megfigyelési szempontok:**

* A film alapján szedjük össze azokat a pontokat, melyeket a főszereplő bűneihez lehet sorolni az elhangzottak alapján.
* Milyen jellemeket fedezhetünk fel az egyes szereplőkben?
* Milyen lehet az élete, jelleme a telefonálónak?

**Játék:**“Megmondom ki vagyâ€¦”
**Forrás:** -
**Körülmények:** párokban végzett munka
**Eszközök:**előre elkészített lista, néhány, max. 5-6 kérdéssel
**Korosztály:**a játék már 14 éves kortól alkalmazható, csak arra kell figyelnünk, hogy a kérdésekkel és válaszokkal senkit ne bántsunk meg, s ne hozzunk kellemetlen helyzetbe.
**Leírás:**A párok a lista alapján kapnak 5 percet, amely alatt meg kell beszélniük egymással a lista kérdéseit. Ezután a többiek felé fordulva néhány mondatban be kell mutatniuk a társukat. Hangsúlyozzuk, hogy a feladat célja nem egymás megalázása, hanem még többet megtudni a társainkról. Ha valami kellemetlen dolgot tudunk meg, vagy úgy érezzük, hogy ezt nem szabad nyilvánosan közölni, inkább ne mondjuk el.

**Igemagyarázathoz, beszélgetéshez kapcsolható igehely:**

Mt 13: példázatok a végítéletről
Luk 6,37: “Ne ítéljetek, és nem ítéltettek. Ne kárhoztassatok, és nem lesz kárhoztatásotok. Bocsássatok meg, és nektek is megbocsáttatik.”